…. oder me sott emol.  Ebbs bledders isch mer etz echt it igfalle, aber noach monatelanger hegaublog-uff-alemannisch Abschtinenz bruchts scho einiges zum wieder innekumme. Sletsch mol wonni ebbs zum Beschte gä ha, des war doch echt Afang März, ich schäm mich scho eweng, do hanne mi mordsmässig uffbluschtered, wanni fer en Hauptkerli bi wenns ums alemannisch schriibe goht, und wa isch usekumme, ich mon all, it seli viel. Obacht, des was etz kunnt, hört sich schwer nochere Uusredi a, isch jo au oni, aber oni wo wohr isch. S´ganz  Frühjohr isch bi unsere Firma im Zeiche vu de Kurzarbeit gschtande, etz wäred ihr natürlich sagge, no hetter jo Ziit ghet, hätter au, aber halt fer andere Fürz. De Main-Forz (en alemannische Anglizismus, toll gell) war mi Idee vum sogenannte Kurzarbeitswandere, kurz KUWa, des hät granatemässig iigschlagge. Die Idee isch i mir hochkumme, wes sots andersch si, woni i de Badwanne ghogget bi, de habe meschtens die beschte Gedankeblitz. Ich hammer halt überleit, a de leidige Kurzarbeit selber kasch als einzelne eh  nix ändere, du kasch nu s´Beschte drus mache. Ich für mich bi denn halt i derre Zwangslusi gi Laufe gange, des wanni halt gärn mach und au guet ka. No hammer überleit, worum it au andere Kollege mitnehme, demm eine oder andere isch beschtimmt au manchemol fad dehom. Ich ha denn noch Absproach mit unserem Betriebsrat en Uushang i de Firma gmacht und die ganze Gschicht eweng beworbe. Die Resonanz uff die Idee war eigentlich durchwäg positiv, mir hond denn die erschte Tour uff Sipplinge plant und au erfolgreich  durchzogge. Zusätzlich hanni denn no uff www.hegauguide.de neue KUWa-Siite agleit, des isch genau de Punkt, des isch echt ewengele mit Uffwand verbunde, des machsch it emol zwische Zmorgeesse und Zmorgeschiesse, do bruuchts regelmässige Nachtschichte am PC, suscht grieggsch des ite zämme. Die ganz KUWa-Aktion entwicklet sich prächtig, es hät sich i de Zwischeziit e regelrechti Stammmannschaft etabliert, die alle 2-3 Woche mit mir uff de Wackel goht, des freit mi natürli und die wahrscheinli au, suscht  däted se it mitgooh, oder it? Zwischeziitlich ware mer scho dreimal Kurzarbeitswandere, immer mit Gegende und au Route wo it so allgemein bekannt sind, eigentlich genau im Geischte vu de hegauguide-Idee, nämlich "Endecke die Heimat…neu", des basst wie de Arsch uff de Eimer.  Was mi bsunders freit, es gond au Lüüt mit, die it bim Breyer schaffe, des sind eifach Gäscht die mitgnumme wärre, so hond au andere ebbs dävu, des basst scho.  Bezüglich minnere Mundart resp. Muettersprochgsellschaft Aktivitäte,  des ha ich mir au andersch vorgschtellt, ich ha denkt ich könnt do eweng me mache, die ganz Gschicht isch aber siit März schwer igschloffe, ich glaub ich sott do ewengele me aktiv si, do wäre mer wieder beim Motto vu obbe, me sott emol. Etz luege mer mol, da glugget isch, vunallonig goht halt nix, do munni mi scho a de oagene Nase hebbe, ich wär denn wieder de Kontakt zu de entsprechende Lüüt herstelle, me werd sänne.  Des wärs etz emol wieder gsi,  ich bliib dra, verschproche  de Michel vu  Singe, Süd